ઉર્વશી અત્યાર સુધી આઈટમ નંબરમાં ખૂબ જ જલવા કરતી રહી છે. ફિલ્મ નિર્માતા પણ સતત આઇટમ નંબર માટે તેનો એપ્રોચ કરે છે, પરંતુ ઉર્વશી ઇચ્છતી નથી કે તેના પર માત્ર એક આઇટમ ગર્લનું લેબલ લાગી જાય. તેથી તે મોટા ભાગની ઓફરો ઠુકરાવી રહી છે. તાજેતરમાં ઇન્દ્રકુમારે પોતાની આગામી ફિલ્મ માટે ઉર્વશીને સાઇન કરી છે. નિર્માતા મહેન્દ્ર ધારીવાલની ‘ભાનુમતી વર્જિન’ની મુખ્ય ભૂમિકા ઉર્વશીની ઝોળીમાં આવી ચૂકી છે. આ ઉપરાંત તે આંતરરાષ્ટ્રીય સ્તરના જાણીતા અમેરિકી રેપર, ગીતકાર, સંગીતકાર મેજર અલી ઉર્ફે બ્રેન્ડન અલી સાથે તેના એક વીડિયો આલબમમાં પણ કામ કરવા જઇ રહી છે, જેને દેશ અને દુનિયાભરમાં રિલીઝ કરાશે. ઉર્વશી કહે છે કે તેઓ મારી સાથે એક મોટા પ્રોજેક્ટમાં કામ કરવા ઇચ્છે છે. અલી ખૂબ જ જલદી ભારત આવશે અને અમે આ કામ શરૂ કરીશું.